Diari Oficial de la Generalitat Valenciana


Sumari del DOGV 8863, del 22-07-2020 (2020/5829)

RESOLUCIÓ de 13 de juliol de 2020, de la Conselleria de Política Territorial, Obres Públiques i Mobilitat, per la qual s'aprova l'actualització del projecte de servei públic de transport CV-208, Alacant Metropolitana Nord-Oest.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8863

Data del DOGV
:   22-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5829


Data del document
:   13-07-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * política de transports

RESOLUCIÓ de 13 de juliol de 2020, de la Conselleria de Política Territorial, Obres Públiques i Mobilitat, per la qual s'aprova l'actualització del projecte de servei públic de transport CV-208, Alacant Metropolitana Nord-Oest. [2020/5829]  
Mitjançant Resolució de 21 de març de 2018, la Direcció General d'Obres Públiques, Transport i Mobilitat, en virtut de la delegació de la consellera d'Habitatge, Obres Públiques i Vertebració del Territori (apartat 5.4 de la Resolució de 02.07.2018), va aprovar inicialment el projecte de servei públic de transport CV-208, Alacant Metropolitana Nord-Oest, que va ser sotmés a informació pública de conformitat amb el que disposa l'article 26 de la Llei 6/2011, d'1 d'abril, de mobilitat de la Comunitat Valenciana (anunci DOGV núm. 8264 € 29.03.2018).  
  
Analitzades les al·legacions, i en virtut de la delegació de la consellera d'Habitatge, Obres Públiques i Vertebració del Territori (apartat 5.4 de la Resolució de 02.07.2018), el director general d'Obres Públiques, Transport i Mobilitat va dictar resolució amb data 21 de maig de 2019 que elevava a definitiva l'aprovació del projecte de servei públic de transport CV-208, Alacant Metropolitana Nord-Oest, de maig de 2019 (DOGV 8555, 24.05.2019).  
Considerant el temps transcorregut des de la redacció i aprovació del projecte de servei CV-208, Alacant Metropolitana Nord-Oest, de maig de 2019, es justifica la procedència de l'actualització del valor estimat. Per a aquesta actualització, sense alterar la definició dels serveis previstos, es procedeix a considerar en l'estructura de costos del servei les últimes dades publicades per l'Observatori de costos del transport de viatgers amb autocar del Ministeri de Transports, Mobilitat i Agenda Urbana i pel Ministeri de Transició Ecològica i el Repte Demogràfic, així com els increments salarials segons els convenis sectorials provincials.  
Considerant que de conformitat amb el que es disposa en l'article 109 de la Llei 39/2015, d'1 d'octubre, del procediment administratiu comú de les administracions públiques, «les administracions públiques podran, així mateix, rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes», procedeix també realitzar la correcció dels detectats en el projecte de servei públic CV-208, Alacant Metropolitana Nord-Oest, de maig de 2019.  
En virtut de tot el que s'ha exposat anteriorment i del que disposa l'article 134 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, en relació amb l'article 28 de la Llei 5/1983, de 30 de desembre, del Consell, resolc:  
  
Primer  
Aprovar l'actualització del projecte definitiu de servei públic de transport CV-208, Alacant Metropolitana Nord-Oest, redactat en juliol de 2020.  
  
Segon  
Publicar la present resolució en el Diari Oficial de la Generalitat Valenciana. El projecte definitiu actualitzat estarà disponible en la pàgina web de la Conselleria de Política Territorial, Obres Públiques i Mobilitat, en l'enllaç següent:  
[http://politicaterritorial.gva.es/es/web/transportes/projectes-definitius-de-servei-public-de-transports-de-viatgers-amb-autobus]  
  
Contra la present resolució, que posa fi a la via administrativa, caldrà interposar recurs potestatiu de reposició davant el conseller de Política Territorial, Obres Públiques i Mobilitat, en el termini d'un mes, comptador des de l'endemà de la seua publicació, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació, de conformitat amb el que estableixen els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.Tot això sense perjudici que s'utilitze qualsevol altra via d'impugnació que s'estime convenient.  
  
València, 13 de juliol de 2020.- El conseller de Política Territorial, Obres Públiques i Mobilitat, p. d. (ap.9.4 de la R 23.07.2019 del conseller, DOGV 26.07.2019), la directora general d'Obres Públiques, Transports i Mobilitat Sostenible: Roser Obrer Marco.